Llyn Dinas - Wicipedia

# Llyn Dinas

### Oddi wrth Wicipedia, y gwyddoniadur rhydd.

Llyn Dinas gyda Moel Hebog yn y pellter

Mae Llyn Dinas yn llyn rhwng pentref Beddgelert a Chapel Curig, Gwynedd, yng ngogledd Cymru. Mae Afon Glaslyn yn llifo trwyddo.

Saif Llyn Dinas yn Nant Gwynant ychydig filltiroedd i'r gogledd o bentref Beddgelert ac i'r de o Lyn Gwynant, tua 55 medr uwchlaw'r môr. Er ei fod yn llyn gweddol fawr, tua 60 acer, dim ond tua 10 medr ydyw yn ei fannau dyfnaf. Ceir pysgota da yma am eogiaid a brithyllod.

Daw'r enw Llyn Dinas o'r gaer gyfagos Dinas Emrys, ar ben bryn creigiog a choediog Craig y Dinas, lle mae olion amddiffynfeydd o'r Oesoedd Canol ac o gyfnodau gynharach.

## [golygu] Carreg yr Eryr

Gerllaw'r llyn mae craig yn dwyn yr enw Carreg yr Eryr a oedd, yn ôl siarter o'r flwyddyn 1198, yn nodi'r fan lle roedd cantrefi Eifionydd, Ardudwy ac Arfon yn cyfarfod. Mae gan Gerallt Gymro stori fod eryr yn arfer eistedd ar y garreg unwaith yr wythnos, yn aros am ryfel rhwng gwŷr y tri chantref.

## [golygu] Cyfeiriadau

- Geraint Roberts, The lakes of Eryri (Gwasg Carreg Gwalch, Llanrwst, 1995). ISBN 0-863811-338-0

Wedi dod o "http://cy.wikipedia.org../../../l/l/y/Llyn_Dinas_3bcd.html"

Categorïau tudalen: Llynnoedd Cymru | Llên gwerin Cymru

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English